Forslag til RÅDETS FORORDNING (EF) Nr. . . .

af . . .

om ændring af forordning (EØF) nr. 822/87 om den fælles markedsordning for vin (98/C 87/09)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Al ny beplanting af vin er forbudt til den 31. august 1998; under hensyn til markedssituation i vinsektoren bør forbuddet forlænges til den 31. august 1999, indtil Rådet har truffet afgørelser om reformen af denne sektor; medlemsstaterne har behov for endnu et høstår, for at iværksætte den disposition, som tillader ny beplantning på arealer bestemt for produktion af visse vinsorter;

for at hensyn til de særlige betingelser for fremstilling af bordvin i Spanien bør der fastsættes midlertidige undtagelsesbestemmelser for sammenstikning af vin i denne medlemsstat;

der bør midlertidigt fastsættes et lavere niveau for det totale syreindhold i bordvin, for at tage hensyn til den konstaterede udvikling på dette område;

indtil Rådet har truffet afgørelser om reformen af vinsektoren og for at undgå ethvert juridisk tomrum, bør nogle bestemmelser i artikel 39 i Rådets forordning (EØF) nr. 822/87 (1), senest ændret ved forordning (EF) nr. 2087/97 (2), vidererføres for et produktionsår;

ifølge artikel 46, stk. 4, i Rådets forordning (EØF) nr. 822/87 må der kun gennemføres salgskampagner til fremme af forbruget af druesaft indtil produktionsåret 1997/98; kampagnerne bør videreføres et produktionsår, for at deres effektivitet kan vurderes;

ifølge artikel 65, stk. 5, i forordning (EØF) nr. 822/87 forelægger Kommissionen i produktionsåret 1997/98 Rådet en beretning om det maksimale indhold af svolcdioxid i vin, eventuelt ledsaget af forslag; i betragtning af svovlindholdets betydning for vinsektoren skal der udarbejdes forslag, som tager hensyn til arbejdet i Det Internationale Vinkontor; fristen bør derfor udsættes et produktionsår -

UDSTEDT FØLGENDE FORORDNING:

Artikel 1

I forordning (EØF) nr. 822/87 foretages følgende ændringer:

1. Artikel 6, stk. 1:

- i første afsnit, ændres »31. august 1998« til »31. august 1999«

- i tredje afsnit, efter »1997/98«, tilføjes »og/eller 1998/99«.

2. 2. I artikel 16, stk. 5, tredje afsnit, ændres »mellem den 1. september 1997 og den 31. august 1998« til »mellem den 1. september 1998 og den 31. august 1999«.

3. I artikel 39:

- stk. 10, første og andet afsnit, ændres »1997/98« til »1998/99«

- stk. 11, ændres »1997/98« til »1998/99«.

4. 4. I artikel 46, stk. 4, ændres »1997/98« til »1998/99«.

5. I artikel 65, stk. 5, ændres »1. april 1998« til »1. april 1999« og »1. september 1998« til »1. september 1999«.

6. Bilag I, punkt 13, tredje afsnit, affattes således:

»Uanset fjerde led kan bordvine, der er fremstillet i Fællesskabet, i produktionsåret 1998/99 ikke have et totalt syreindhold på under 4 g/l udtrykt i vinsyre«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. september 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT L 84 af 27.3.1987, s. 1.

(2) EFT L 292 af 25.10.1997, s. 3.